《寄题材永新顾成这粟庵》
宋代·王洋

学诗学礼孱已文，种花种竹居不贫。
门闾正可务广大，如何一粟容君身。
结庵名粟亦何寄，口不尽言知有意。
鹍鹏羽翼自垂天，蜩与飞鸣有馀地。
短长小大争长雄，舒卷不离方寸中。
小如一粟大江海，万形宇内宁非同。
君如推此充寥廓，回集尘端亦棲吒。
放言切勿诮蒙庄，伯夷永名仲尼博。
更须谈理勿谈空，此道根原由守约。

作者简介：（1087—1154）宋楚州山阳人，字元渤。王资深子。徽宗宣和六年进士。高宗绍兴初诏试馆职，历秘书省正字、校书郎、守起居舍人，擢知制诰。十年以权发遣吉州换邵武军。洪皓使金归，人无敢过其居，洋独与往来，为人诬告与闻洪皓欺世飞语，以直徽猷阁出知饶州。寓居信州，有荷花水木之趣，因号王南池。善诗文，其诗极意镂刻，文章以温雅见长。有《东牟集》。